CELEX: E2016J0010
Language: ro
Date: 2017-03-01 00:00:00
Title: Hotărârea Curții din 1 martie 2017 în cauza E-10/16 – Autoritatea AELS de Supraveghere/Islanda (Neîndeplinirea de către un stat AELS a obligațiilor care îi revin – Nerespectarea obligației de punere în aplicare – Directiva 2014/68/UE privind armonizarea legislației statelor membre referitoare la punerea la dispoziție pe piață a echipamentelor sub presiune)

22.6.2017   
            
            
               RO
            
            
               Jurnalul Oficial al Uniunii Europene
            
            
               C 198/6
            
         HOTĂRÂREA CURȚII
   din 1 martie 2017
   în cauza E-10/16
   Autoritatea AELS de Supraveghere/Islanda
   
      (Neîndeplinirea de către un stat AELS a obligațiilor care îi revin – Nerespectarea obligației de punere în aplicare – Directiva 2014/68/UE privind armonizarea legislației statelor membre referitoare la punerea la dispoziție pe piață a echipamentelor sub presiune)
   
   (2017/C 198/06)
   În cauza E-10/16, Autoritatea AELS de Supraveghere/Islanda – CERERE de declarare a faptului că Islanda nu și-a îndeplinit obligațiile care îi revin în temeiul actului menționat la punctul 6a și la punctul 6e din capitolul VIII din anexa II la Acordul privind Spațiul Economic European (Directiva 2014/68/UE a Parlamentului European și a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune), astfel cum a fost adaptat la acord prin protocolul 1 la acesta, și în temeiul articolului 7 din acord, deoarece nu a adoptat măsurile necesare pentru a pune în aplicare articolul 13 din actul menționat la termenul prevăzut sau, în orice caz, deoarece nu a informat Autoritatea AELS de Supraveghere în acest sens, Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a emis, la 1 martie 2017, hotărârea al cărei dispozitiv prevede următoarele:
   Curtea:
   
               1.
            
            
               Declară că Islanda nu și-a îndeplinit obligațiile care îi revin în temeiul actului menționat la punctul 6a și la punctul 6e din capitolul VIII din anexa II la Acordul privind Spațiul Economic European (Directiva 2014/68/UE a Parlamentului European și a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune), astfel cum a fost adaptat la acord prin protocolul 1 la acesta, și în temeiul articolului 7 din acord, deoarece nu a adoptat măsurile necesare pentru a pune în aplicare articolul 13 din actul menționat la termenul prevăzut.
            
         
               2.
            
            
               Dispune suportarea cheltuielilor de judecată de către Islanda.